Motorverkope staan sterkMotorverkope het in 2021 weer geleidelik begin kop optel en bly tot dusver sterk staan. In Junie vanjaar is altesaam 38 030 voertuie verkoop teenoor die 38 337 in Mei. Verlede maand is 24 482 passasiervoertuie verkoop en 11 208 ligte handelsvoertuie, bakkies en minibusse. Daar is 687 middelslag-handelsvoertuie, tussen 3,5 ton en 8,5 ton, verkoop en 478 swaar handelsvoertuie, tussen 8,5 ton en 16,5 ton. Toyota het met plaaslike verkope sowel as uitvoere koning gekraai in Junie. Toyota het 9 630 eenhede plaaslik verkoop en 7 497 eenhede uitgevoer. Die Nissan Magnite. Nissan het in Junie vir die eerste keer in ŉ geruime tyd sy spiere gebult. Dit is te danke aan die bekendstelling van sy splinternuwe Magnite. Die drie handelsmerke wat die minste voertuie in Junie verkoop het, is Lamborghini (5), Bentley (5) en Ferrari (6). Dit is gerusstellend dat die voertuigmark só sterk staan en goed op dreef is om te herstel van die verwoesting wat 2020 gesaai het. Mark Dommisse, voorsitter van die Nasionale Motorvoertuighandelaarsvereniging (Nada), sê dat dit voorwaar indrukwekkend is dat daar ŉ 20,2%-toename is in Junie 2021 teenoor dieselfde maand verlede jaar. Vir die eerste helfte van 2021 is motorverkope 40,1% hoër as in dieselfde tydperk verlede jaar. Die 20 topverkoper-passasiersmotors in Suid-Afrika in Junie: Die 10 topverkoper-bakkies in Suid-Afrika in Junie: Die gewildste model vir elke vervaardiger is: